Важная тэма, зьвязаная з сужыцьцём вернікаў Усходніх Каталіцкіх Цэркваў і рыма-католікаў, была прапанавана ў дакладзе д-ра Уршулі Навіцкай “Элементы Ўсходняга права ў душпастырстве Лацінскай Царквы”. У сваім выкладзе, аналізуючы асаблівасьці Кодэксу канонаў Усходніх Цэркваў у сьвятле Кодэксу Канонаў Каталіцкай Царквы, яна акрэсьліла шырокае кола пытаньняў, якія датычаць штодзённага пранікненьня праблемаў права, зьвязаных з сакраментальным і душпастырскім жыцьцём асобаў з розных Цэркваў.